section_heading: Povijest
paragraph_text: Krajem godine 2004. Savez udruga Klubtura / mreža Clubture započeo je okupljati organizacije koje su se bavile nezavisnom kulturom s područja bivše Jugoslavije koje su najprije zajednički pokrenule pilot-projekt, a zatim i dugogodišnji program Regionalna inicijativa Clubturea. Putem različitih skupova, zajedničkog rada i razmjene programa, ta je inicijativa povezala više od stotinu organizacija iz Bosne i Hercegovine, Hrvatske, Makedonije, Slovenije i Srbije.